लखनऊ में सुपर स्पेशियलिटी अस्पताल का निर्माण कल होगा शुरू
Mon Apr 23 2018 22:36:14 GMT+0530 (IST)
Home > राज्य > उत्तर प्रदेश > लखनऊ में सुपर स्पेशियलिटी अस्पताल का निर्माण कल होगा शुरू
| 2015-10-14 16:26:21.0
लखनऊ, 14 अक्टूबर. उत्तर प्रदेश के मुख्यमंत्री अखिलेश यादव कल 15 अक्टूबर को पूर्वाह्न 11 बजे पूर्व रक्षा मंत्री एवं सांसद मुलायम सिंह यादव की मौजूदगी में, यहां मेदांता अवध सुपर स्पेशियलिटी अस्पताल के निर्माण कार्यों का शुभारम्भ करेंगे.
यह जानकारी आज यहां देते हुए राज्य सरकार के प्रवक्ता ने बताया कि मेदांता अवध अत्याधुनिक सुविधाओं से युक्त विश्वस्तरीय चिकित्सा संस्थान होगा. इस अस्पताल में 30 आपरेशन थिएटर, 1,000 बेड, 300 क्रिटिकल केयर बेड एवं 20 से अधिक विशिष्ट रोगों के इलाज की व्यवस्था होगी. बारह एकड़ क्षेत्र में निर्मित किए जा रहे सुपर स्पेशियलिटी अस्पताल में प्रदेश के मरीजों के अलावा अन्य राज्यों से आने वाले मरीजों को भी गहन चिकित्सा सुविधा प्रदान की जाएगी. इस अस्पताल से 25,000 लोगों को रोजगार मिलने की सम्भावना है.